laion/Wikipedia-Exotic huggingface dataset:
Prismatic World Tour

Prismatic World Tour הוא סיבוב ההופעות השלישי של הזמרת קייטי פרי אשר נועד לקדם את אלבומה הרביעי Prism. סיבוב ההופעות החל ב-7 במאי 2014 והסתיים ב-18 באוקטובר 2015. סבב הופעות זה נחשב לבין המצליחים של פרי. "Roar" "Part of Me" "Wide Awake" "This Moment" / "Love Me" "Dark Horse" "E.T." "Legendary Lovers" "I Kissed a Girl" "Hot n Cold" "International Smile" "By the Grace of God" "The One That Got Away" \ "Thinking of You" "Unconditionally "Walking on Air" "It Takes Two" "This Is How We Do" \ "Last Friday Night (T.G.I.F.)" "Teenage Dream" "California Gurls" "Birthday" "Firework" מדיה וקבצים בנושא Prismatic World Tour בוויקישיתוף "Katy Perry". pollstar.com (באנגלית). 2015-01-01. אורכב מ-המקור ב-2019-02-08. נבדק ב-2015-01-01.
רן תלם

רן תלם (נולד ב-1969) הוא תסריטאי ומנהל בתעשיית הטלוויזיה בישראל. תלם גדל בהרצליה ושירת בצה"ל כקצין ביחידה 8200 של חיל המודיעין. למד לתואר ראשון בתסריטאות בחוג לקולנוע של אוניברסיטת תל אביב, אך לא סיים את לימודיו. במהלך לימודיו שימש כתסריטאי בערוץ הילדים ובערוצים נוספים. תלם שימש כסיידקיק בתוכנית "פרפר לילה" בהגשתו של טל ברמן, ששודרה בערוץ 2 בשנים 1997–2000, והגיש בה את הפינה "מדריך תלם לחיים". בשנת 2000 הוציא את ספרו "לא הולך בתלם - מדריך למשתמש בחיים, ומונה למנהל פיתוח התוכניות בשידורי קשת. בין היתר היה אחראי לפיתוחן של תוכניות הריאלטי "קחי אותי שרון" ו"כוכב נולד". בסוף 2003 עזב את שידורי קשת, ומונה כסמנכ"ל הטלוויזיה של אולפני הרצליה. תלם היה העורך הראשי של התוכנית מועדון לילה, ובעונה הראשונה והשנייה שלה גילם דמויות שונות במערכוני רחוב. בשנת 2005 היה חלק מקבוצת כאן שהתמודדה על המכרז החדש בערוץ 2 אך לא זכתה. ב-2008 חזר לקשת והחל לשמש כסמנכ"ל התוכן של הזכיינית. בתפקיד זה, תלם שימש כמפיק בפועל של הסדרה האמריקאית "הומלנד" אשר מבוססת על הסדרה הישראלית "חטופים", וזכתה בארבעה פרסי אמי בשנת 2012. בשנת 2014, קיבל את פרס ה"פורמט טרנדסטר" מטעם MIPCOM. בספטמבר 2015 פרש מתפקידו כסמנכ״ל התוכן של שידורי קשת. ב-2016 מונה תלם לתפקיד מנהל פיתוח התוכן הבינלאומי בקבוצת "Mediapro" הספרדית, בה הוא אחראי על פיתוח תוכן במשרדי הקבוצה ברחבי העולם. תלם נשוי ואב לשלושה. אופיר בר-זהר, רן תלם: "הרייטינג של 'כוכב נולד' זה לא הדבר הכי חשוב", באתר TheMarker‏, 5 במאי 2010 גילי איזיקוביץ, מנהל התוכניות של קשת מכוון לארצות הברית, באתר הארץ, 20 בינואר 2012 ענת ג'ורג'י, כשהאיש שקובע מה תראו בטלוויזיה החליט שנמאס לו, באתר TheMarker‏, 1 בספטמבר 2017 רן תלם, במיזם "אישים" לתיעוד היצירה הישראלית רן תלם, במסד הנתונים הקולנועיים IMDb (באנגלית) אביבה לורי, מציאות מושכת, באתר הארץ, 24 בספטמבר 2003 אביבה קרול, ‏תיא נערכת למאבק על הטלוויזיה המסחרית: רן תלם פורש מקשת ועובר לתיא, באתר גלובס, 25 בנובמבר 2003 אביבה קרול, ‏אולפני הרצליה קנו את הפורמט של תוכנית המציאות "פרדייז הוטל", באתר גלובס, 12 בינואר 2004 ירון רוולסצ'י, ‏כל הסודות מאחורי "מועדון לילה", באתר ‏מאקו‏, 21 באוקטובר 2014 רועי הולר, "קשת" ו"רשת" זכו במכרז ערוץ 2, באתר ynet, 13 באפריל 2005 אופיר בר-זהר, מנהל תוכניות חדש בקשת: רן תלם, באתר הארץ, 27 במרץ 2008 עכבר העיר, רן תלם: "הזכייה היא הישג עצום לטלוויזיה הישראלית", באתר הארץ, 24 בספטמבר 2012 לי-אור אברבך, ‏רן תלם, סמנכ"ל התוכן של קשת, יקבל פרס מיוחד בפסטיבל מיפ, באתר גלובס, 30 בספטמבר 2014 איתי שטרן, רן תלם, סמנכ״ל התוכן של קשת, הודיע על פרישה מתפקידו, באתר הארץ, 24 בספטמבר 2015 לי-אור אברבך, ‏רן תלם מונה לבכיר בקבוצת Mediapro הספרדית, באתר גלובס, 22 במאי 2016 איתי שטרן, רן תלם ישמש מנהל מחלקת הפיתוח בתאגיד המדיה הספרדי "מדיהפרו", באתר הארץ, 22 במאי 2016
גנרל טושבו

גנרל טושבו (בבולגרית: Генерал Тошево; ברומנית: Casim) היא עיר במחוז דובריץ' שבבולגריה. היא קרויה על שמו של הגנרל הבולגרי סטפן טושב. העיירה ממוקמת כ-392 ק"מ מסופיה, בירת בולגריה וכ-17 ק"מ מדובריץ', בירת המחוז. הטמפרטורה הממוצעת היא 13 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא ינואר (-1 מעלות צלזיוס). כמות המשקעים הממוצעת היא 753 מילימטרים בשנה. חודש יוני הוא החודש שיש בו הכי הרבה גשם (115 מ"מ גשם), וחודש פברואר הוא החודש שיש בו הכי פחות גשם (25 מ"מ גשם). העיירה ממוקמת ליד הכבישים 29‏, 296‏, 2903 ו-9002. אוקראינה בולהראד (אנ'), אוקראינה רומניה מנגליה (אנ'), רומניה מדיה וקבצים בנושא גנרל טושבו בוויקישיתוף אתר האינטרנט הרשמי של גנרל טושבו Радио и телевизия в Генерал Тошево — Предавател България, www.predavatel.com (בבולגרית) Структура и състав « Община Генерал Тошево (ב־) אוכלוסין - 15 ביוני 2020 General Toševo (General Toševo, Dobrič, Bulgaria) - Population Statistics, Charts, Map, Location, Weather and Web Information, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Archived Data, April 21, 2012 ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
Digital Extremes

Digital Extremes היא חברה לפיתוח משחקי משחב שהוקמה בשנת 1993 על ידי ג'יימס שמלץ. היא שיתפה פעולה עם Epic Games ביצירת סדרת משחקים Unreal. בשנת 2014 61% מהחברה נמכר לתאגיד סיני Leyou תמורת 73 מיליון דולר. המייסד ו-2 שותפים שלו נותרו עם 39% וממשיכים לנהל את החברה. בשנת 1993 ג'יימס שמלץ יצר את Epic Pinball. לאור ההצלחה ופיתוח טכנולוגיה של משחקי מחשב במיוחד בתחום גרפיקת תלת-ממד הוא הקים חברה חדשה. בתחילת דרכה הוא המשיך שיתוף פעולה עם Epic Games ויצר סדרת משחקים Unreal. לאחר שנים של שיתוף פעולה עם Epic Games הוחלט בחברה לצאת לשוק ים סדרה עצמאית וכך התחיל פיתוח של Dark Sector. בשנת 2000 התחיל פיתוח של Warframe. המשחק שוחרר בשנת 2013 עבור פלייסטיישן 4, בשנת 2014 ל-Xbox One ובהמשך לנינטנדו סוויץ'. בשנת 2018 החברה זכתה בפרס ובי. אתר האינטרנט הרשמי של Digital Extremes Digital Extremes, ברשת החברתית פייסבוק Digital Extremes, ברשת החברתית אקס (טוויטר)
סוס נדנדה

סוס נדנדה הוא צעצוע ילדים דמוי כיסא נדנדה, המעוצב כסוס. כרהיט בית לחדר הילדים, בסיסו הוא שתי קשתות, שכל אחת מהן מחברת שתי רגלי כיסא, המעוצבות כרגלי סוס. כרהיט גן, הוא מקובע לקרקע בקפיץ גדול. אין לו משענת, וקדמתו מעוצבת כראש סוס וממנו מזדקרות ידיות, המשמשות לאחיזה בעת הנדנוד. סוס הנדנדה הקלאסי יוצר מעץ מלא, בדרך כלל מלוחות (בדומה לסוס שבקדמת התמונה). עם תחילת השימוש בפלסטיק כחומר גלם לצעצועים החלו סוסי הנדנדה להשתנות: הסוסים (בעיקר הראש והמושב) החלו לקבל צורות תלת־ממדיות מובהקות. הקשתות הבודדות החלו להפוך למשטחים מקושתים שלמים. כיום ניתן למצוא אף סוס נדנדה אשר מתנתק מן המשטח המקושת וניצב על גלגלים. סוסי נדנדה נבדלים במידת יציבותם. ככל שהצעצוע יציב יותר (מרכז הכובד שלו נמוך יותר וחופש התנועה שלו קטן יותר) הוא מתאים לילדים צעירים יותר. סוסי נדנדה יציבים מומלצים בדרך כלל לגיל שנה או שנה וחצי ומעלה. סוסי נדנדה גבוהים יותר ויציבים פחות מצוידים לעיתים ברגליות מוגבהות שמאפשרות נדנוד פראי יותר. נדנדה מאוזנת
עולום אל-תפסיר

עֻלוםּ אל-תַפְסִיר (בערבית: מדע הפרשנות) הוא תחום הידע באסלאם, הכולל פרשנות והבהרה של הלכות דת האסלאם המתומצתות בקוראן. על פי השריעה, מטרת מדע הפרשנות היא להבין את משמעויות ההוראות בקוראן, להבהיר את ייעודו ותכליתו ותוכנו, על פי כללים, הלכות וערכי יסוד בסיסיים שהם קבועים ומוסכמים. הקוראן הוא המקור הראשון בחשיבותו, ועל הפרשן להתבונן ולאסוף את הפסוקים הקשורים לעניין, להשוות בין כל הפסוקים הרלוונטיים, כדי להגיע להבנה נכונה. החדית', או אל-סונה אל-נבאּויה (ערבית: السنة النبوية): זוהי שרשרת המוסרים של ההלכה, דרך הנביא, הנחשבת למאומתת. הפרשנות בסונה היא הפרשנות של הקוראן, שהועברה מהנביא ומהצחאבה והתאבעין, והיא מבוססת על העברת המסר הישיר דרכם או דרך הבנתם ופירושם. מוחמד אבן ג'ריר א-טברי: תפסיר א-טברי, אוסף ההבהרה מהפרשנות של הקוראן אבן כתּ'יר (ער') (אנ'): תפסיר אל-קוראן אל-עט'ים, פרשנות הקוראן המבורך זו היא הפרשנות של הקוראן, באופן ישיר דרך הדעה של המפרש, בהתבסס על תנאים ברורים למפרשים. בין התנאים לפרשנות זאת: שהפרשן יהיה בקי גדול במדעי ההלכות באסלאם, למשל: "מדע הקוראן", ומדע אמירות הנביא, מדעי האמונה, מדעי הבנת השפה הערבית, כדי שלא יעשה טעויות בפירושם. שהפרשנות שלו לא תצא מגדר ההבנות של יסודות האמונה והקוראן, ודרך הנביא. ספרים חשובים בקטגוריה הזו: פח'ר א-דין א-ראזי: מפתחות הנסתר שייח' אל-בַיּדְַויִ (ער') (אנ'): אורות אשר הורדו, וסודות של פרשנות (ער') (אנ') תפסיר אל-מאתורידי Abdullah Yusuf Ali. (אנ') (1987). The Holy Qur'an: Text, Translation and Commentary. (אנ') Elmhurst, N.Y.: Tahrike Tarsile Qur'an, Inc., US ed. Wills, Garry. (2017). What the Qur'an Meant, And Why It Matters. p. 705. New York, NY: Random House. Ibn Abd Allāh Tustari, S., Keeler, Annabel., & Keeler, Ali. (2011). Tafsīr al-Tustari. Louisville, KY: Fons Vitae; Amman, Jordan: Royal Aal al-Bayt Institute for Islamic Thought. Nasr, H., Dagli, C., Dakake, M., Lumbard, J., & Rustom, M. (2015). The study Quran: a New Translation and Commentary. New York, NY: HarperOne, an imprint of Harper Collins Publishers. Jalal al-Din Muḥammad ibn Aḥmad Maḥalli. (2007). Tafsir al-Jalalayn. London: Dar Al Taqwa. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ליאו ז'ונגקאי

ארצות הברית שם זה נכתב במקור בהתאם לסדר המזרחי; שם המשפחה הוא ליאו. ליאו ז'ונגקאי (באנגלית: Liao Zhongkai; ‏23 באפריל 1877 - 20 באוגוסט 1925) היה מנהיג ומנהל הכספים של הקוומינטנג. הוא היה האדריכל הראשי של המפלגה הקומוניסטית הראשונה ושל המפלגה הקומוניסטית הסינית בשנות העשרים. הוא נרצח בגואנגג'ואו באוגוסט 1925. ליאו נולד בשנת 1877 בסן פרנסיסקו וקיבל את החינוך המוקדם שלו בארצות הברית. הוא היה אחד מעשרים וארבעה ילדים. אביו ליאו ז'ובין, שהיו לו חמש נשים, נשלח לסן פרנסיסקו על ידי בנק הונג קונג ושאנגחאי. בשובו להונג קונג בשנת 1893, בגיל שש עשרה הוא למד בקווינס קולג' מ-1896. הוא התחתן עם Xiangning בשנת 1897. הוא נסע ליפן בינואר 1903 ללמוד מדעי המדינה באוניברסיטת Waseda. בשנת 1907 עבר לאוניברסיטת צ'ואו ללימוד מדעים כלכליים. ליאו הצטרף לברית המהפכנית הסינית בשנת 1905 עם היווסדה, והפך למנהל הלשכה הפיננסית של גואנגדונג לאחר הקמתה של הרפובליקה הסינית. במאבקים הראשונים של המפלגה, ליאו נעצר בגואנגדונג על ידי המהפכן החזק בעיר צ׳ן זיומינג ביוני 1922. לאחר התבוסה של צ'ן, ליאו הפך למושל האזרחי של גואנגדונג: מאי 1923 עד פברואר 1924, ולאחר מכן שוב מיוני עד ספטמבר 1924. במהלך הקמת הקוומינטנג הראשון - תקופת שיתוף הפעולה עם המפלגה הקומוניסטית הסינית, הוא מונה כחבר הוועד המנהל של הקוומינטנג. כאשר הקוומינטנג עבר רפורמה, בשנת 1924, הוא מונה להיות ראש מחלקת העובדים, ולאחר מכן ראש מחלקת האיכרים. מאוחר יותר הוא הפך לשר האוצר של ממשלת דרום, שישבה בגואנגדונג. כאשר סון יאט-סן נפטר בבייג'ינג במרץ 1925, ליאו היה אחד משלוש הדמויות החזקות ביותר בוועד הפועל בקוומינטנג, שני האחרים היו ואנג ג'ינג-ויי והו חנמין. ליאו המשיך את אמונתו במדיניותו של סאן לאחר מותו, כולל אחת המרכזיות - המדיניות לשמירה על יחסים הדוקים עם ברית המועצות, כמו גם עם המפלגה הקומוניסטית הסינית. מדיניות שהתנגדו לה בתוקף באגף הימני של המפלגה. ליאו נרצח ב־20 באוגוסט 1925 בגואנגג'ואו לפני פגישת הוועד הפועל של קוומינטנג, כאשר חמישה חמושים ירו בו צרור כדורים כשיצא מהלימוזינה שלו. החשד למעשה נפל על הו חנמין, שנעצר. המעשה השאיר רק את וואנג ג'ינגוויי ואת צ'יאנג קאי שק הכוכב העולה, כמועמדים לשליטה על הקוומינטנג. לליאו היו שני ילדים - בן ובת. מדיה וקבצים בנושא ליאו ז'ונגקאי בוויקישיתוף Kurt Werner Radtke; Chengzhi Liao (1990). China's Relations With Japan 1945-83: The Role of Liao Chengzhi. Manchester University Press. p. 23 . ISBN 978-0-7190-2795-6. Retrieved 4 January 2013. אינדקס, ביוגרפיה של ליאו ז׳ונגקאי
הפוגה (סרט)

הפוגה הוא הסרט הראשון באורך מלא שהופק במדינת ישראל ביוזמה עצמאית ובבימויו של עמרם עמאר ובהפקת "סרטי עצמאות". הסרט שצולם בשנת 1950 מציג סיפור משולש אהבה מלודרמטי מזרחי-אשכנזי, על רקע ההפוגה במלחמת השחרור. הסרט הופק על ידי חברת "סרטי עצמאות" שבראשה עמד חיים נחום שזה היה הסרט היחיד שהפיקה. לניהול ההפקה והמימון הצטרפו יגאל כספי והבמאי איש המח"ל מצרפת עמרם עמאר, שהניסיון שלו היה בעריכה ובצילום. הצילומים נערכו בירושלים, קריית ענבים וסובא. הסרט הוצג רק שבוע אחד בקולנוע אוריון בירושלים ומאז נעלמו עקבותיו. בעזרתו של עו"ד רם כספי נמצא עותק 16 מ"מ של הסרט בעזבונו של אחיו. הסרט הוצג ב-1990 בסינמטק ירושלים באירוע מיוחד ובהשתתפות השחקנים שהופיעו בסרט בהתנדבות. קרבות עזים מתחוללים בירושלים וסביבותיה. הלגיון כובש את הרובע היהודי והעיר נצורה. גדעון הפלמחני"ק (נסים מזרחי) חבר קיבוץ, מתגייס ונוטל חלק בכיבוש של כפר ערבי במבואות ירושלים. הקרב קשה עם הרוגים ופצועים. לבסוף נכבש הכפר אך גדעון נפצע בראשו ומאבד את הכרתו. מטפלת בו החובשת מרים (אסתר פרידר, לימים עו"ד אתיה שמחה יועצת ראש הממשלה לקידום מעמד האישה). עם הכרזת ההפוגה מועבר גדעון לבית חולים בירושלים ומרים מבקרת ומעודדת אותו. עם החלמתו הוא מחליט לשוב למשק עובד בגן הירק ואילה חברתו (רות גבריאלית) עובדת ברפת. מרים, סטודנטית למשפטים באוניברסיטה מתגעגעת אליו. גדעון מתוודה בפני איילה, מספר לה על פציעתו ועל מרים שהצילה את חייו והיא מתחילה לחשוש ולקנא. למרים נודע היכן גדעון והיא מגיעה למשק, במכונית פאר, כדי להביאו העירה ולהזמינו לנשף עם חבריה הסטודנטים. היא עורכת נשף ריקודים שאינו לטעמו של גדעון. הוא מחליט שאינו מתאים לחברה הזאת, חוזר לקיבוץ שם מקבלת אותו איילה בחיבוק. "הפוגה", במסד הנתונים הקולנועיים IMDb (באנגלית) "הפוגה", באתר ספר הקולנוע הישראלי "הפוגה", באתר אידיבי "הפוגה", במסד הנתונים הקולנועיים KinoPoisk (ברוסית) גרסה מקוצרת של הפוגה, באתר יוטיוב קטעים מהסרט הפוגה בעריכת יורם גרוס, באתר יוטיוב הפוגה, באתר הבמה
שחייה באולימפיאדת אתונה (1896)

אולימפיאדת אתונה (1896) היא האולימפיאדה הראשונה בעת החדשה שנערכה באתונה, יוון. תחרויות השחייה נערכו ב-11 באפריל 1896. 4 משחים לגברים נערכו במשחקים אלו, בהשתתפות 13 משתתפים מ-4 מדינות. תחרויות השחייה של המשחקים האולימפיים ב-1896 נערכו במים פתוחים, ולא בבריכת שחייה. 20,000 צופים הגיעו כדי לצפות בתחרויות שנערכו במפרץ זאה, בסמוך לפיראוס. גאורגיוס הראשון, מלך היוונים הגיע לצפות בתחרויות השחייה בשעה 10:30 בבוקר. התחרויות החלו בשעה 11:00 בבוקר. מימי המפרץ היו קרים והטמפרטורה שלהם נעה בין C°‏ 12 ל-C°‏ 14. הטמפרטורה הייתה C°‏ 18. כל ארבעת מקצי השחייה נערכו באותו יום, ב-11 באפריל. עובדה זו פגעה באלפרד האיוש שחיין יהודי מהונגריה, מאחר שלא התאפשר לו כמעט להתאושש בין המשחים, והוא נאלץ להתחרות בשני משחים בלבד. אף על פי כן, הצעיר בן ה-18 (צעיר המנצחים באולימפיאדה) זכה בשתי מדליות זהב, במשחה ל-100 מטר חופשי לפני אוטו הרשמן יהודי מאוסטריה ובמשחה ל-1,200 מטר חופשי. במשחה ל-500 מטר חופשי, זכה פאול נוימן אף הוא יהודי מאוסטריה, לאחר שגבר על מתחריו בפער של למעלה מדקה וחצי. נוסף לכך, נערכה תחרות שחייה מיוחדת למלחים יוונים. מדיה וקבצים בנושא שחייה באולימפיאדת אתונה בוויקישיתוף שחייה באולימפיאדת אתונה (1986), באתר sports-reference (באנגלית)
מריון רונג

מריון רונג (בפינית: Marion Rung; נולדה ב-7 בדצמבר 1945) היא זמרת פינית ממוצא יהודי. רונג נולדה בהלסינקי החלה את הקריירה המוזיקלית שלה ב-1961. היא ייצגה את פינלנד באירוויזיון 1962 והגיעה למקום השביעי. ב-1973 ייצגה את פינלנד באירוויזיון פעם נוספת והגיעה למקום השישי. ב-1974 וב-1980 זכתה במקום הראשון בפסטיבל סופוט בפולין. ב-1980 זכתה בתחרות "Intervision Song Contest" המשותפת למדינות ברית המועצות לשעבר ולארגון שאנגחאי לשיתוף פעולה. באירוויזיון 2002 הקריאה את הניקוד של פינלנד. השתתפה גם במספר הופעות בטלוויזיה ובתיאטרון. היא הופיעה על גבי בולי דואר בפינלנד. מדיה וקבצים בנושא מריון רונג בוויקישיתוף מריון רונג, במסד הנתונים הקולנועיים IMDb (באנגלית) מריון רונג, באתר AllMusic (באנגלית) מריון רונג, באתר MusicBrainz (באנגלית) מריון רונג, באתר Yandex.Music (ברוסית) מריון רונג, באתר Discogs (באנגלית) מריון רונג, באתר Songkick (באנגלית) מריון רונג, באתר Genius מריון רונג, באתר SecondHandSongs MARION ESIINTYMÄÄN?, M A R I O N (בפינית) מבחר, דבר, 6 באפריל 1973 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אתלטיקה באולימפיאדת אתונה (1896)

אולימפיאדת אתונה (1896) היא האולימפיאדה הראשונה בעת החדשה, והיא נערכה באתונה, יוון. תחרויות האתלטיקה נערכו מ-6 באפריל 1896 ועד 10 באפריל 1896. 12 תחרויות באתלטיקה נערכו במשחקים אלו, בהשתתפות 64 משתתפים מ-10 מדינות. מקצועות האתלטיקה נערכו באצטדיון פאנאתינאיקו, למעט ריצת המרתון שרק הסתיימה באצטדיון זה. באולימפיאדה זו לא נשברו שיאי עולם, ומספר רב של אתלטים שהיו שייכים לצמרת העולמית לא הגיעו לתחרויות. נוסף לכך, הקשת במסלול הריצה הייתה צרה מדי, דבר שהקשה על השגת תוצאות מהירות. האלוף האולימפי הראשון באתלטיקה היה ג'יימס קונולי מארצות הברית, שזכה במדליית זהב בקפיצה משולשת. ספירידון לואיס ניצח בריצת מרתון, והפך לאלוף היווני היחיד בתחרויות האתלטיקה במשחקים אלה ולגיבור לאומי. באולימפיאדה חולקו 12 מדליות כסף למנצחים ו-13 מדליות ארד לסגנים. (במקום מדליות כסף כיום). לספורטאים שדורגו במקום שלישי לא ניתנו מדליות. לאחר מכן, נשלחו לספורטאים מדליות מודרניות, 12 מדליות זהב למנצחים, 13 מדליות כסף לסגנים ו-12 מדליות ארד עבוד המקום השלישי. רוברט גארט (ארצות הברית ארצות הברית) זכה ב-4 מדליות, 2 זהב ו-2 כסף. מדליות זהב בהדיפת כדור ברזל ובזריקת דיסקוס ומדליות כסף בקפיצה לרוחק ובקפיצה לגובה. טום ברק (ארצות הברית ארצות הברית) זכה בשתי מדליות זהב בריצת 100 מטר ובריצת 400 מטר. אדווין פלאק (אוסטרליה אוסטרליה) זכה בשתי מדליות זהב בריצת 800 מטר ובריצת 1500 מטר. אלרי קלארק (ארצות הברית ארצות הברית) זכה בשתי מדליות זהב בקפיצה לרוחק ובקפיצה לגובה. ג'יימס קונולי (ארצות הברית ארצות הברית) זכה ב-3 מדליות, אחת מכל סוג. מדליית זהב בקפיצה משולשת מדיה וקבצים בנושא אתלטיקה באולימפיאדת אתונה בוויקישיתוף אתלטיקה באולימפיאדת אתונה (1896), באתר sports-reference (באנגלית)
Ocean (אלבום)

Ocean (בעברית: אוקיינוס) הוא אלבום האולפן השני של הזמרת-יוצרת הקולומביאנית קרול ג'י. האלבום יצא לאור ב-3 במאי 2019 על ידי חברת התקליטים יוניברסל מיוזיק לטין אנטרטיינמנט. באלבום נכלל הלהיט "Mi Cama" אשר זכה לתואר 10 הפלטינות הלטיניות בארצות הברית. בשנת 2017 הוציאה קרול ג'י את אלבום הבכורה שלה, Unstoppable, אשר זכה להצלחה נאה בארצות הברית, כאשר נמכר שם בכ-120,000 עותקים. מיד לאחר הוצאתו, פרסמה ג'י את הסינגל הראשון מתוך האלבום הזה, "Pineapple". בהמשך, הוציאה את "Mi Cama" כסינגל השני מתוך האלבום. השיר זכה להצלחה רבה, ואף צבר למעלה מ-545 מיליון צפיות ביוטיוב. מידע על האלבום Ocean באתר MusicBrainz מידע על האלבום Ocean באתר AllMusic האלבום Ocean באתר יוטיוב האלבום Ocean באתר בילבורד Home - Universal Music Latin Entertainment, Universal Music Latin Entertainment (באנגלית) Gold & Platinum, RIAA (באנגלית) KarolGVEVO (2018-05-10), Karol G - Mi Cama, נבדק ב-2019-04-27 "Gold & Platinum - RIAA". RIAA (באנגלית אמריקאית). נבדק ב-2018-07-07.
אדמונד בייקון

אדמונד נורווד בייקון (באנגלית: Edmund Norwood Bacon;‏ 2 במאי 1910 - 14 באוקטובר 2005) היה מתכנן ערים ואזורים אמריקאי, אדריכל, מחנך וסופר. בתקופת כהונתו כמנכ"ל ועדת התכנון של העיר פילדלפיה משנת 1949 ועד 1970, חזיונותיו עיצבו את פילדלפיה, העיר שבה נולד, עד כמה שהוא מתואר לעיתים כ"אבי פילדלפיה המודרנית". בנו הוא השחקן קווין בייקון. אדמונד בייקון, ברשת החברתית Goodreads ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נחלת שבט גד

המידע אודות התנחלות שבט גד מופיע בספר יהושע, פרק י"ג, פסוקים כ"ד–כ"ח. נחלת שבט גד שכנה בצד המזרחי של הירדן. שבט גד היה אחד משניים וחצי השבטים, ראובן ומנשה שנחלתם שכנה בעבר הירדן המזרחי . נחלת השבט כללה את הגלעד, באזור צפון עבר הירדן, והיא גבלה בדרומה בנחלת נחלת שבט ראובן, בצפונה בנחלת חצי המנשה, במערבה בנהר הירדן ובמזרח בבני-עמון. המידע אודות התנחלות שבט גד מופיע בספר יהושע, פרק י"ג, פסוקים כ"ד–כ"ח והוקדשו לו ארבעה פסוקים: כד וַיִּתֵּן מֹשֶׁה לְמַטֵּה-גָד, לִבְנֵי-גָד לְמִשְׁפְּחֹתָם. כה וַיְהִי לָהֶם, הַגְּבוּל - יַעְזֵר וְכָל-עָרֵי הַגִּלְעָד, וַחֲצִי אֶרֶץ בְּנֵי עַמּוֹן: עַד-עֲרוֹעֵר, אֲשֶׁר עַל-פְּנֵי רַבָּה. כו וּמֵחֶשְׁבּוֹן עַד-רָמַת הַמִּצְפֶּה, וּבְטֹנִים; וּמִמַּחֲנַיִם, עַד-גְּבוּל לִדְבִר. כז וּבָעֵמֶק בֵּית הָרָם וּבֵית נִמְרָה וְסֻכּוֹת וְצָפוֹן, יֶתֶר מַמְלְכוּת סִיחוֹן מֶלֶךְ חֶשְׁבּוֹן, הַיַּרְדֵּן, וּגְבֻל--עַד-קְצֵה יָם-כִּנֶּרֶת, עֵבֶר הַיַּרְדֵּן מִזְרָחָה. כח זֹאת נַחֲלַת בְּנֵי-גָד, לְמִשְׁפְּחֹתָם, הֶעָרִים, וְחַצְרֵיהֶם. — יהושע, י"ג, כ"ד-כ"ח המחבר המקראי מתאר את גבול נחלת השבט בתחילה בכלליות ומוסיף כי גבולה הוא עם סביבותיה של יעזר בגלעד. לאחר מכן נמסר פירוט גבולות הנחלה: במזרח - "חֲצִי אֶרֶץ בְּנֵי עַמּוֹן".בדרום נפגש הגבול עם "חֶשְׁבּוֹן עַד-רָמַת הַמִּצְפֶּה, וּבְטֹנִים". צפונית מערבית וצפונה נפגש הגבול עם "מַּחֲנַיִם, עַד-גְּבוּל לִדְבִר" גבולה הדרום מערבי של הנחלה נפגש עם ערי העמק: "וּבָעֵמֶק בֵּית הָרָם וּבֵית נִמְרָה וְסֻכּוֹת וְצָפוֹן".. המחבר מסיים בתיאור כללי שגבולה של הנחלה משתרע מהגלעד ועד הכנרת. בתיאור גבולות הנחלה נמנו שמונה ערים. ייתכן ששמות הערים האלה מופיעים ברשימה המקורית של ערי הנחלה שלא נשתמרה. מקורות מקראיים וחוץ מקראיים מעידים על כך, שבני שבט גד לא התנחלו רק בתחומי הנחלה כפי שמופיעים ביהושע י"ג. כמו כן, בתחומי הנחלה התיישבו עוד שבטים. שבט גד התיישב אף בדרום עבר הירדן. עדות לכך מופיעה במצבת מישע. משפחות מכיר משבט מנשה התיישבו בתחומי נחלת שבט גד. ייתכן כי בתחומי הנחלה ישבו גם בני עמון באזור שנקרא "אֶרֶץ בְּנֵי עַמּוֹן". יש הסוברים כי נחלת שבט גד הייתה אזור מנהלתי שכללה את חבלי הנחלה שגבולתיה נקבעו בספר במדבר, פרק ל"ב, פסוקים ל"ד–ל"ו. ייתכן כי הנחלה יושבה על ידי כנענים בתקופת הברונזה המאוחרת. יש הטוענים כי התיאור בספר יהושע, פרק י"ג משקף את צורת ההתנחלות בימי ממלכת ישראל המאוחדת. תיאור האזור המנהלי המתואר ביהושע י"ג דומה לתיאור המחוז השביעי בממלכת שלמה כפי שמתואר בספר מלכים א', פרק ד', פסוק י"ד. מפת נחלת שבט גד, אדריכם, 1590. אוסף המפות ע"ש ערן לאור, הספרייה הלאומית. מפת נחלת שבט גד, פולר, 1650, אוסף המפות ע"ש ערן לאור, הספרייה הלאומית. יהושע י"ג, כ"ה יהושע י"ג, כ"ו יהושע י"ג, כ"ו יהושע י"ג, כ"ז שמואל אחיטוב, מקרא לישראל: יהושע, ירושלים, מאגנס, 1995, עמ' 223 ספר במדבר, פרק ל"ב, פסוקים ל"ד–ל"ה ספר במדבר, פרק ל"ב, פסוקים ל"ט–מ"א גרשון גליל, עולם התנ"ך: יהושע, תל אביב, דוידזון עתי, עמ' 134
וולקאם טו איזראל

וולקאם טו איזראל - הוא האלבום העשירי של להקת ההיפ הופ הישראלית הדג נחש ואלבום האולפן השמיני, אשר יצא לאור ב-9 במרץ 2018. הסינגל הראשון שיצא מתוך האלבום הוא "עוד יהיה טוב" שיצא ב-5 באפריל 2017, פזמון השיר הוא סימפול לשירו של דודו זכאי "עוד יהיה טוב בארץ ישראל" (מילים ולחן: שייקה פייקוב) את הבתים החדשים כתבו שאנן סטריט, גיא מר ויאיא כהן אהרונוב אך ככבל שירי הלהקה הקרדיט ניתן לכותבים ובנוסף לכל חברי הלהקה, את העיבוד לשיר ביצעו יוסי פיין ודודוש קלמס ואת הלחן יצרו יחד כל חברי ההרכב. הסינגל השני באלבום הוא השיר "סע" (מילים: הדג נחש, לחן: יאיא כהן אהרונוב, שלומי אלון והדג נחש, עיבוד: יוסי פיין והדג נחש והפקה מוזיקלית: יוסי פיין) שיצא ב-15 בינואר 2018 וזכה להצלחה ולביקורת חיובית את כל השירים באלבום עיבד יוסי פיין. את "אל הציפור" עיבדו בנוסף יוסי מזרחי וחברי הדג נחש. את "יומולדת 40" ו"טיפות של אור" עיבדו בנוסף ג'וני גולדשטיין וחברי הדג נחש. את ההפקה המוזיקלית ביצע יוסי פיין. תימורה לסינגר, ‏הדג נחש | "וולקאם טו איזראל", באתר גלובס, 29 במרץ 2018 שובבים וחובבי בילויים(הקישור אינו פעיל), באתר (מוזיקה נטו) הדג נחש - סע, באתר ‏מאקו‏, 16 בינואר 2018 וולקאם טו ישראל: הדג נחש משיקים אלבום חדש
Started

"Started" (בעברית: "התחיל") הוא סינגל שהוקלט על ידי הזמרת-יוצרת האוסטרלית איגי אזליה, מתוך אלבומה השני, In My Defense. השיר יצא לאור ב-3 במאי 2019, כסינגל השני מתוך האלבום. בסוף הקליפ של השיר "Sally Walker", ניתן לשמוע קטע מתוך השיר הזה. השיר נכתב על ידי איגי אזליה, והופק על ידי דיג'יי וייט דיד איט. מילותיו של השיר הועלו לאתר Genius, כמה ימים לפני צאתו. בדומה לסינגל הקודם מהאלבום "Sally Walker", גם שיר זה מכיל בתוכו את סגנון ההיפ הופ. את עטיפת הסינגל, פרסמה אזליה ב-19 באפריל 2019, בחשבון הטוויטר שלה. הווידאו קליפ המלא שיצא עבור השיר הועלה לערוץ היוטיוב של איגי אזליה ב-3 במאי 2019. הקליפ צולם באפריל 2019, בלוס אנג'לס. כשנשאלה על הקליפ, אמרה אזליה כי: "הקליפ של "Started" הוא הקליפ הטוב ביותר שיצא לי במהלך כל הקריירה שלי". אזליה פרסמה ברשתות החברתיות טיזרים ותמונות מתוך הקליפ, כמה ימים לפני צאתו. נכון לאוקטובר 2021, מונה הצפיות של הקליפ עומד על כ-100 מיליון צפיות. סרטון השיר "Started" באתר יוטיוב השיר Started באתר Rap-Up Iggy Azalea Previews New Single 'Sally Walker' | Def Pen, defpen.com Iggy Azalea Announces New Single 'Started', Rap-Up (באנגלית) Started, נבדק ב-2019-05-03 Madeline Roth, Iggy Azalea And A Bunch Of Drag Race Faves Party At A Funeral In 'Sally Walker' Video, MTV News (באנגלית) Sally Walker, נבדק ב-2019-04-27 Iggy Azalea – Started (באנגלית), נבדק ב-2019-04-27 IGGY AZALEA 🎂, [https://twitter.com/IGGYAZALEA/status/1119355965537542144 What you read? It’s true. Iam a bitch. STARTED MAY 3!pic.twitter.com/QXsrnHEQpW], @IGGYAZALEA, ‏2019T14:43 (באנגלית) IGGY AZALEA 🎂, Less than a week to go! #STARTEDpic.twitter.com/4VlPzW0fp8, @IGGYAZALEA, ‏2019T6:33 (באנגלית) Iggy Azalea - Started (Official Music Video), נבדק ב-2021-10-21 chart data, .@IGGYAZALEA's "Started" has now sold over 200,000 units in the US., @chartdata, ‏2019T18:40 (באנגלית)